b'\n_START_ARTICLE_\nSulejman\n_START_SECTION_\nIzvor imena\n_START_PARAGRAPH_\nSulejman je muslimansko ime, ki izhaja iz tur\xc5\xa1kega imena S\xc3\xbcleym\xc4\x81n, to pa iz arabskega Sul\xc3\xa4ym\xc4\x81n. Arabsko ime Sul\xc3\xa4ym\xc4\x81n razlagajo iz starohebrejskega imena \xc5\xa0elmoh v pomenu\xc2\xa0\xc2\xbbmiroljuben\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Sulejman: 314.\n_START_SECTION_\nOsebni praznik\n_START_PARAGRAPH_\nV koledarju bi bilo lahko ime Sulejman uvr\xc5\xa1\xc4\x8deno k imenu Salomon (Solomon), ki goduje 25. junija.\n_START_SECTION_\nZanimivost\n_START_PARAGRAPH_\nSulejman je v Koranu ime misijonarja, ki mu v svetem pismu ustreza Salomon. Sulejman je bil sin in naslednik najpomembnej\xc5\xa1ega Izraelskega kralja Davida. Postavil je znameniti tempelj v Jeruzalemu. Bil je velik modrec, katerega re\xc5\xa1itve sporov so postale pregovorne.'